
NOVAĴO 

Ĉinio: 1401 ĝemelaj urboj en 120 landoj 

Gis la fino de 2006 Ĉinio jam havis 1401 ĝemelurbojn en 120 landoj. Tion diris s-ro Li Jianping, vic- 
prezidanto de Ĉina Popola Asocio por Amikeco kun Fremdaj Landoj, kiam la 23-an de oktobro 2007 li 
ĉeestis la Unuan Intemacian Konferencon de Gemelaj Urboj de la provinco Jiangxi. 

La unua Esperanto-Societo de Kroatio: Centa jubileo 

La 17-an de novembro 2007 estis festita la centa jubileo de la unua Esperanto-Societo fondita en 
Kroatio, en Rijeka en 1907. Granda dulingva murtabulo estis fiksita okaze de la jubileo sur la konstruaĵon 
en la urbocentra strato Korzo, kie en 1907 estis la sidejo de la unua societo Adriatika Ligo Esperantista. 
Filatelia poŝtkoverto surhavas la nomojn de 37 unuaj membroj, kiuj plantis Esperanton en Rijeka. 
Libroekspozicio pri Esperantaj libroj lige al monato de libroj kun du prelegoj allogis novajn kursanojn. Pli 
ol cent kvindek gastoj el sep landoj venis al la solenaĵo. La urbeststro de Rijeka persone dankis al la 
societo, kiu helpis konstrui multlingvecon de Rijeka. Salutoj de E-parlamentanino Margareta Handzlilc, de 
UEA-prezidanto kaj estrarano pri kulturo, de la japana ĝemelurbo Kawasaki, persona ĉeesto de la 
reprezentanto de ĝemela societo el Triesto kaj de dek du aliaj societoj el Kroatio ... banderolo pri la evento 
urbomeze. Esperanton la fenomenon kulturan artistoj prezentis teatre (aktorino Vida Jemian) kaj kanzone 
(Georgo Handzlik kaj Neven Mrzleki). Unu fojon oni estas 100-jara. Speciala aŭtobuso alkondukis 50 
gastojn de norda Kroatio al la marborda Rijeka. Komencjarcenta kostumo kaj muziko. Prezidanto Boris Di 
Costanzo ne bedaŭris preskaŭ 10.000 eŭran investon. Ĵumalistoj abunde raportis pri la kultura centjarulo. 
Estas digne esti esperantisto kun dokumentita centjara historio: Turisma Asocio de la urbo eldonis 16- 
paĝan Esperantlingvan broŝuron pri Rijeka. La programojn ebligis Departamento Primorsko-Goranska lcaj 
Urbo Rijeka. (S. Ŝtimec) 

Okazos la Tutmonda kongreso de esperantistoj-ĵurnalistoj 

La 26-30-an de Majo 2008 en Vilnius, ĉefurbo de Litovio, okazos la Tutmonda Kongreso de 
Esperantistoj-Ĵumalistoj, kiun organizas Litova Ĵumalista Asocio kaj Litova Esperanto-Asocio (LEA) kun 
temo: ĵumalismo kaj Esperanto. S-ro Povilas JEGOROVAS, prezidanto de LEA, speciale sendis priajn 
informojn al la redaktoro de Informilo de Gemelaj Urboj. Kvankam la redaktoro ne povas partopreni en 
tiu kongreso pro financo, tamen li aktive donas al ĝi proponon: Aranĝu renkontiĝon de ĵumalistoj el 
ĝemelaj urboj de Vilnius. Gis la 10-a marto 2008 aliĝis entute 104 esperantistoj-ĵumalistoj el 26 landoj. 

Forpasis s-ro Dong Shulin 

S-ro Dong Shulin (1971-2008) forpasis en la 6-a de januaro 2008. Li esperantistiĝis en 1991, membriĝis 
en UEA en 1994 kaj estis komitatano B de TEJO (1998-2000). Li aktivis en Esperanto-movado kiel vic- 
prezidanto de Junulara Komitato de Zaozhuang-a Esperanto-Asocio. Pro lia iniciatema laboro kaj penado 
ĝemeliĝis “Kangumo” Infanĝardeno en la pollanda urbo Torun, hejmurbo de la granda astronomo 
Nicolaus Copemicus, kaj “Tianmi” Infanĝardeno en Zaozhuang post la 89-a UK olcazinta en 2004 en 
Pekino, Ĉinio. Bedaŭrinde en lia plua konsidero ne realiĝis alia ideo: ĝemeligi la du urbojn. 



URBA STILO KAJ TRAJTO 

Urba historio 

Roterdamo, kongresurbo de la 93-a Universala Kongreso de Esperanto okazonta en 2008, fondiĝis en la 
meza 13-a jarcento post kiarn baraĵo estis konstruita en la rivero Rotte, t.e. ĝia nomo originis de tiu 
akvobaraĵo kaj nun ĝi estas la dua plej granda urbo de Nederlando kaj la plej granda urbo de la provinco 
Zuid-Holland. Gis la 1-a de januaro 2006 ĝi kovris areon de 304,22 km 2 (el kiu 206,44 km 2 estas tero) kun 
loĝantaro de 588.500. 

Roterdamo kun la plej granda haveno en Eŭropo estas unu el la plej aktivaj komerco-urboj, tie svannas 
nomboj da grandaj kaj malgrandaj intemaciaj kompanioj el la tuta mondo: 300 el Usono, 200 el Azio kaj 
500 el aliaj landoj en Eŭropo. Gi ankaŭ estas hejmo de Mittal Ŝtala Companio N.V. la plej granda ŝtala 
kompanio en la mondo. 

Esperanto-movado 

Roterdamo estas tro konata en Esperantujo, ĉar ĝi estas sidejo de hejmo de esperantistoj, Universala 
Esperanto-Asocio (UEA). En la 28-a de aprilo 1908 oni solene deklaris al la mondo fondiĝon de UEA kiel 
organizaĵo de individuaj esperantistoj. La jaro 2008 estos ĝia 100-a jara jubileo. La Centra Oficejo de 
UEA estas la ĉefa sidejo de Universala Esperanto-Asocio. Antaŭ la jaro 1955 ĝi longe estis en Svislando 
kaj havis mallongan restadon en Britio. Post ses-jaro en luita domo en Roterdamo la Asocio aĉetis domon 
ĉe Eendrachtsweg 7, sed en 1962 la Centra Oficejo ne povis ne translokiĝi al la nuna domo ĉe Nieuwe 
Binnenweg 176, kiu estis konstruita en 1887, kaj havas samajn jarojn lciel Esperanto, pro la urborenovigaj 
planoj de la loka registaro. 

Celoj de UEA estas klaraj, t.e. (1) disvastigi la uzadon de la internacia lingvo Esperanto; (2) agadi 
por la solvo de la lingva problemo en internaciaj rilatoj kaj faciligi la internacian komunikadon; (3) 
plifaciligi la ĉiuspecajn spiritajn kaj materiajn rilatojn inter la homoj, malgraŭ diferencoj de 
nacieco, raso, sekso, religio, politiko aŭ lingvo; (4) kreskigi inter siaj membroj fortikan senton de 
solidaro, kaj disvolvi ĉe ili la komprenon kaj estimon por aliaj popoloj. Post evoluo de 100 jaroj 
fariĝas la plej granda intemacia organizaĵo por la parolantoj de Esperanto kaj havas membrojn en 117 
landoj, kaj estas en oficialaj rilatoj kun Unuiĝintaj Nacioj kaj UNESKO. Antaŭ la nunaj prezidanto s-ro 
Probal Dasgupto kaj ĝenerala direktoro s-ro Osmo Buller entute 20 personoj prezidis UEA, inkluzive s-ro 
Renato Corsetti, eksa funlcciulo de la projelcto Gemelaj Urboj, kaj 13 personoj gvidis la Centran Oficejon, 
inkluzive s-ro Trevor Steele, ankaŭ funkciulo de la projekto. 

Anlcaŭ en Roterdamo troviĝas loka Esperanto-organizaĵo nomata MERKURIO, kiu estis fondita en 
1906, kunvenas la unuan kaj trian merkredojn de ĉiu monato escepte de julio/aŭgusto je la 19.30-a horo en 
la Centra Oficejo de UEA. 

Ĝemeliĝaj urboj 

Roterdamo aktive partoprenas en ĝemelaj aferoj. Nuntempe ĝi havas 13 ĝemelajn urbojn: Koln 
(Germanio), Esch-sur-Alzette (Luksemburgio), Lille (Francio), Torino (Italio), Luik, (Belgio), Burgas 
(Bulgario), Constanta (Rumanio), Gdansk (Pollando), Shanghai (Cinio), Havana (Kubo), Sankt Petersburg 
(Rusio), Baltimore (USA) kaj Dresden (Germanio), kaj 12 Partnerajn urbojn: Kingston upon Hull 
(Britio), Antwerpen (Belgio), Basel (Svislando), Oslo (Norvegio), Duisburg (Germanio), Nŭmberg 
(Germanio), Jakarta (Indonesio), Osalca (Japanio), Budapest (Hungario), Bratislava (Slovakio), Durban 
(Suda Afriko) kaj Praha (Cehio), kaj 4 ĝemelajn havenojn: Kobe (Japanio), Seattle (Usono), Busan 
(Koreio), Tolcyo (Japanio). Oni nemalfacile trovas delegitojn de UEA en nemalmultaj urboj el ili. 


INTER ĜEMELAJ URBOJ 


Germanaj esperantistoj vizitis la urbon Gherla 

Inter la 25-a kaj la 29-a de aprilo, ses esperantistoj el la germana ĝemelurbo Forchheim vizitis Gherla, 
urbeto de Rumanio. Venis ses esperantistoj kaj la revido en la flughaveno en Klujo estis vere emocia. 
Survoje al Gherla mi klarigis al la gastoj pri la programo, lciun ni organizis, ili ralcontis pri flugvojaĝo. 

Merkrede, la renkontiĝo estis ĉe Municipa Biblioteko, kie ni trinkis kafon kaj foliumis albumojn pri 
Gherla. De la biblioteko ni piediris tra la urbo kaj rakontis al la gastoj pri la historio de Gherla. Ni vizitis 
la germanan ĉambron en la urba Muzeo, kie sur bretoj kuŝas aliaj esperantaj libroj kaj E-flageto. Ni vizitis 
ankaŭ la germanan tombejon, la urbodomon lcaj la armenan katedralon. 

Jaŭde matene ni veturis al Kluĵo. Dum kelkminuta piedirado tra la centro de la urbo ni rakontis la 
mallongan historion de Kluĵo lcaj poste ni renkontiĝis lcun lcluĵaj esperantistoj en la Municipa kulturdomo. 
S-ino Julia Sigmond, la prezidantino de la E-Asocio en Kluĵo bonvenigis nin kaj sekvis la interkonatiĝo. 
Ĉiuj prezentis sin kaj rakontetis pri la spertoj dum iliaj esperantistaj vivoj. Estis tre agrabla tia E- 
renkontiĝo! Ni tagmanĝis en restoracio kaj poste ni vizitis kelkajn butikojn, kie la gastoj aĉetis belajn 
memoraĵojn. La reveturo al Gherla estis agrabla kaj la vesperon ĉiuj pasigis ĉe la gastigantaj familioj. 

Vendrede ni veturis al la vilaĝo Nasal, kie oni fabrikas la bongustan fromaĝon “NASAL”. Ni ricevis la 
akcepton de la proprietulo por viziti la fabrikon, la gvidantino rakontis al ni la historion de la 
fromaĝfabrikado kaj ni eĉ gustumis la fromaĝon. Poste ni vizitis la elementan lemejon de la vilaĝo. La 
estrino de la lemejo ofertis al ni bongustajn tradiciajn kukojn, mineralan akvon kaj lcafon. Ni ĝuis ankaŭ 
etan spektaklon prezentitan de gelemantoj. Nur kelkajn kilometrojn for de Nasal troviĝas la fama 
monakejo Nikula, kiun niaj gastoj deziris viziti. Belegajn momentojn ni havis kune tie. Vespere, la gastoj 
invitis la gastigantojn vespermanĝi al restoracio. 

Sabate tagmeze la Esperanto-grupo el Gherla invitis la gastojn en la ĉirkaŭaĵon, kie sur iu teraso ni 
piknikumis, trinkis vinon kaj bieron kaj ĝuis la forte brilantan sunon. La tago estis tre agrabla, ni babilis 
kaj rememoris pri niaj vizitoj en Germanio. La amikeco inter ni daŭras jam ekde antaŭ ok jaroj, kiam por 
la unuan fojon, la prezidantino de la Esperanto Asocio en Forchheim, s-ino Evelin Geist kontaktis nin. De 
tiam mia esperantista vivo komenciĝis kaj mi konfesis, ke mi havis nur ĝojojn lcaj danke al miaj E- 
geamikoj mi eksciis pli multon pri la mondo. 

Dimanĉe je la 10-a ni veturigis la gastojn al Kluĵo... bedaŭrinde ili devis forlasi nian landon. La reflugo 
estis agrabla kaj post nur kelkaj horoj mia amikino telefonis al mi kaj sciigis pri la bona alveno hejmen. 

Por ni, rumanaj gastigantoj, la restado de niaj germanaj geamikoj ĉe ni estis tre agrabla kaj fruktdona 
kaj por la gastoj ankaŭ. La amikeco inter ni estas sincera kaj certe daŭrigos longan tempon. —el raporto 
de Mariana BERARIU en n-ro 2 (41) BAZARO 2007 

Tampere kaj Tartu, 15-a jariĝo de ĝemeliĝo 

Ĝemelurbokontaktoj inter Tampere kaj Tartu daŭris jam 15 jarojn. Oficiala kontrakto estis subskribita 
en la jaro 1993, baldaŭ post la nova sendependeco de Estonio. Nun la urboj decidis publikigi historieton 
pri la kunlaboroj. Ĉar diversaj societoj lcaj privataj personoj ankaŭ havis kontaktojn kun tartuanoj, la urboj 
petis memoraĵojn de ili. Interalie esperantistoj lcaj Esperantosocieto Antaŭen havis kontaktojn jam pli 
frue ol 1993 kaj vizitis unu la aliajn. 

Anlcaŭ subskribanto sendis sian skribaĵon al Kulturoficejo. 

Korespondado inter esperantistoj komencis jam post la milito tuj kiam ĝi eblis, ĉirkaŭ dum la 
“perestroiko”. Nia forpasinta membro Kerttu Sepala rakontis, ke ŝi vizitis Tarton kun viborga grupo en 
aŭtuno 1939, antaŭ kelkaj monatoj kiam Sovetunio atakis Finnlandon. Tio signifas, ke finnoj havis 
kontaktojn kun tartuanoj jam longe. 


Tartu estas la dua plej granda urbo en Estonio. Tie estas konata malnova universitato, kiu estas fondita 
en 1632. Konata ankaŭ por finnoj, ĉar nia packontrakto inter Finnlando kaj Sovetunio estas subskribita tie 
en la jaro 1924. Loĝantoj estas iomete pli ol 100.000. Esperanto societo estas Tartu Esperanto Selts — el 
raporto de Veli Hamalainen en n-ro 2 Vekilo/2007 

Kunlaboro de Beogradaj kaj Ĉikagaj esperantistoj 

Beograda Esperanto societo “Radomir Klaji“ en Serbio kaj Esperanto-societo de Ĉikago en 
Usono ĉi tiuj tagoj establadis unuajn ligojn. Ideo devenis de s-ro Viktor Pajuk, prezidanto de Ĉikaga 
Esperanto-societo. 

Ĉikago kaj Beograd ĝemeliĝis la 7-an de junio 2006. Ĉarton pri ĝemeliĝo subskribis tiamaj urbestroj de 
Beogrado kaj Ĉikago, Richard Deley kaj Nenad Bogdanovic. Beogrado per subskribo de ĉarto fariĝis la 
25-a urbo (apud Milano, Parizo, Ateno, Angajo, Moskvo k.a.), kiu ĝemeliĝis kun tiu urbo kun trimiliono 
da homoj. 

Esperantistoj de la du urboj planas interŝanĝi informojn pri aktivecoj por siaj bultenoj, organizi 
interkonojn kaj personajn kontaktojn en kongresoj, interŝanĝi librojn kaj esperantaĵojn kaj partopreni en 
interurba kunlaboro. 

Unuaj paŝoj estas faritaj. Ni esperas, ke kunlaboro en estonteco helpos al ambaŭ societoj plibonigi 
lemadon de intemacia lingvo kaj amikajn kontaktojn de esperantistoj el tiuj geografie malproksimaj sed 
anime proksimaj urboj,—Dimitrije Janicic 

Esperanto faciligas mian vojaĝon en ĝemelaj urboj 

Dum kunveno de nia asocio : Esperanto Limousin, s-ino Dominique Fantou informis, ke ŝi estas membro 
de Asocio Pri Rilato Intemacia de Limoĝo, kiu organizos vojaĝon al Fŭrth en Gennanio kaj Pilseno: du 
ĝemelurboj de Limousin (Limoĝo), ankoraŭ al Prago kaj Karlovv Vary en Ĉehio: fama banloko en 
okcidenta Bohemio fondita en la 14a jarcento. Ŝi precizis, ke la vojaĝorganizanto deziris tie viziti faman 
kristalfabrikon - [Mozer] - sed ne sukcesis kontakti ties direktoron. Nur danke al la Esperanta ĉeha 
korespondantino de Dominique, ŝi sukcesis kontakti lin kaj poste realigi tiun viziton. Tio instigis min, kiel 
prezidanto de nia asocio, por partopreni en tiu vojaĝo kaj por plu uzi kaj konigi Esperanton okaze de tiu 
ĝemeligado. Kvankvam mi ne estas tre vojaĝema, tamen mi aliĝis kaj rapide rete kontaktis ĉehajn kaj 
germanajn esperantistojn. La vojaĝo okazis de la 30-a de oktobro ĝis la 4-a de novembro 2007. 

Dum la recepto en la urbodomo de Pilseno, krom la ĉehaj ĝemeligaj respondeculoj, nur ni invitis kaj 
renkontis Pilsenanojn ; kune ni kantis al ĉiuj la eŭropan himnon en Esperanto, tio forte impresis la 
partoprenantojn. Poste ni malkovris la urbon danke al kvin lokaj esperantistoj, kaj dufoje kunvenis kun la 
tiea grupo. Notinde, mi proponis projekton por plividigi nian lingvon : temas pri traduko de la retpaĝaro 
de niaj respektivaj urboj en Esperanto kaj en ĉiu el la lingvoj de niaj ĝemeligaj urboj. Ni estas laboranta 
pri tiu projekto. 

Kiam ni trarigardis Pragon, ni renkontis sur la fama Karloponto na Jirka Tomecek , li estas vic- 
prezidanto de la ĉeka Asocio, kiu tre afable kaj sperte malkovris al ni multajn historiaĵojn kaj vidindaĵojn 
de judaj, turistaj, diversaj kvartaloj. 

Rakontinda estas anekdoto pri la afableco de ĉehoj : Mi ricevis rete eraran telefonnumeron. Mi ne 
sukcesis kontakti Jirkan por rendevuon. Antaŭ trarigardi la mirindan katedralon, mi petis de 
turismoficistino : « kio okazas, mi ne sukcesas atingi tiun telefonnumeron », ŝi provis per la oficia 
telefono, unuafoje vane, duafoje ŝanĝante du ĉiferojn, kaj donis la aparaton por ke mi povis paroli kun 
Jirka, kiu tuj rapidigis al rendevuon ! 

En Fŭrth, ni retrovis esperantistojn: Mikael Zeilinger kaj lia japana edzino Keiko, kun ili ni trarigardis 
kun la francaj vojaĝantoj la urbocentron, tre saĝe Mikael aldonis al ni kelkajn klarigojn post tiuj de la 



franca ĉiĉerono, poste ni iris trinki en kafejo kaj babili pri la fruan evoluon de nia ambaŭaj landoj, fme 
antaŭ ĝisrevidi, li indikis al ni plurajn indajn urbolokojn, kiujn ni grandplezure malkovris la morgaŭon. 

Dum la afhejnfa vojaĝo, mi disdonis dokumenteton pri Esperanto al ĉiuj, pluraj miris ke ni, eĉ Svlvie, 
kiu lemas Esperanton de mallonga tempo, tiel facile komunikis kun esperantistaj ĉeĥoj kaj gemianoj, 
kelkaj diris ni ŝatus pli scii kaj eble lemi tiun lingvon ! 

Finfine post tiu vojaĝo, mi nun kreis novan kurson por sep komencantoj. Vivu Esperanto, vivu 
urboĝemeligado !— Pjer Buvje (la redaktoro aldonis titolon) 

Mia vizito en Stuttgart 

Dimanĉo, tago tria 

Dimanĉo estis la ĉefa tago de la centjariĝaj solenaĵoj kaj en tiu tago okazis en la generacia centro de 
Stuttgart la oficiala programo, kiun ĉeestis ĉirkaŭ sesdek esperantistoj - membroj de la klubo kaj gastoj el 
la tuta Germanio kaj du aliaj landoj (reprezentantoj de la ĝemelurboj Bmo kaj Lodz). Evelyn kaj mi 
vekiĝis tiumatene iom pli malfrue, ĉar ni antaŭe nokte ankoraŭ iom komune interretumis. Krome, kiam ni 
post matenmanĝo forveturis per metroo de ŝia loĝejo, ŝi ankoraŭ eksciis, ke ŝi hejme forgesis la kukon, 
kiun ŝi speciale bakis kiel donacon por la aliaj ĉeestontoj (ŝi revenis por repreni ĝin dumtage). La 
antaŭtagmeza parto de la programo konsistis el faka prelego pri la historio de esperanto-movado en 
Stuttgart. Ni lemis pri la kuraĝa kaj senlaca agado de Paul CHRISTALLER, profesoro ĉe artmetia lemejo 
en Stuttgart, kiu inspirite de la pacema kaj popolinterkompreniga ideo de pola doktoro L. L. ZAMENHOF 
pri neŭtrala kaj facila intemacia lingvo fondis je la 27-a de januaro 1905 kun tri kunuloj la unuan 
esperanto-grupon en Stutgarto kaj Badeno-Virtembergo. Jam ĝis la fino de la jaro la gmpo atingis la 
membronombron de 22. Tamen, la esperanto-movadon en Stuttgart baldaŭ trafis sama malbona sorto, kiel 
esperanton ĝenerale en ĉiuj germanaj urboj kaj ankaŭ en pluraj aliaj landoj de Eŭropo. En 1933, 
Christaller demisiis pro la tiam inaŭguriĝinta naziisma registaro de Adolf HITLER, kiu forte subpremadis 
esperanton kaj dum sia firegado mortigis en koncentrejoj i.a. ankaŭ multegajn esperantistojn. Tamen, 
malgraŭ tiu ĉi ege malfacila periodo, post la dua mondmilito la gmpo refondiĝis kaj ĝis nun en Stuttgart 
vivas kaj aktivas afablaj simpatiantoj de la intemacia lingvo esperanto, pri kio mi mem povis konvinkiĝi. 

Dum tagmanĝa paŭzo mi iris kun grupeto de aliaj partoprenantoj manĝi en proksiman restoracion. 
Kuniris kun ni ankaŭ juna knabo, studento pri medicino, kiu ankoraŭ tute ne parolis esperanton, sed 
interesiĝis pri la lingvo kaj tial venis partopreni la renkontiĝon. Dum unu momento la organizanto Martin, 
kiun mi finfine dum tiu tago povis persone ekkoni, starigis min antaŭ lin kaj diris, ke mi ja iom konas la 
germanan, do ke mi bonvolu iom klarigi al tiu knabo per la gemiana kiel mi konatiĝis kun esperanto, kial 
mi lemas ĝin kaj kiel mi jam povis utiligi ĝin en mia vivo. Mi do provis, ĉefe ripetante la esencajn 
argumentojn pri facileco kompare kun aliaj naciaj lingvoj, neŭtraleco helpanta al interkompreniĝo de 
nacioj kaj ebleco facile per ĝi ekhavi kontaktojn kaj amikojn de la tuta mondo, renkontiĝadi kun ili dum 
intemaciaj renkontiĝoj kaj vojaĝante tranoktadi senpage en hejmoj de lokaj esperantistoj, kiuj anas la 
gastigan reton nomatan Pasporta servo. Espereble mia germana estis komprenebla al li, sed poste mi havis 
iom da problemoj kompreni liajn respondojn parolatajn en flua germana. Ankaŭ tial mi preferis dum tiu 
renkontiĝo en Stuttgart paroli kun gemianoj esperante, ĉar dum tia konversacio ne realiĝas tiu scenaro de 
malegala konfrontacio de multjara sed ankoraŭ neperfekta lemanto de la lingvo kun ĝia denaska parolanto, 
kiu kompreneble ĉiam regos sian lingvon je pli alta ŝtupo ol kiun kapablas atingi fremdlandano. 

Car estis dimanĉo, oni enprogramigis en tiu tago post la tagmanĝo ankaŭ ekumenan diservon en 
esperanto por la interesiĝantoj el inter la partoprenantaro. Gin celebris loka pastro-esperantisto. Tiaj 
esperantlingvaj mesoj okazas en Stuttgart regule (ĉar la papo Johano Paŭlo la 2-a aprobis en la 90-aj jaroj 
esperanton kiel oficialan liturgian lingvon, kaj dum siaj paskaj kaj kristnaskaj benoj Urbi et orbi li ĉiujare 
salutadis la mondon ankaŭ en esperanto). 



La posttagmeza programo estis multe pli bunta kaj distra ol la matena - interalie oni prezentis du 
esperantlingvajn pupteatrajn unuaktaĵojn adaptitajn laŭ libroj de konataj germanaj verkistoj, oni havis la 
eblecon babili ĉe bongustaj dolĉaĵoj kaj trinlcaĵoj, amuziĝi ĉe diversspecaj ludoj kaj oni tiam anlcaŭ 
prezentis la invititajn gastojn de la ĝemelurboj. Mi transdonis donacojn kaj salutis la klubanojn de 
Stuttgart en nomoj mia, de la partnera esperanto-klubo de Bmo kaj ankaŭ ĝenerale de ĉiuj iliaj 
ĝemelurbanoj de Bmo. Kelkaj esperantistoj el Stuttgart pro la urba ĝemeleco jam dum antaŭaj jaroj vizitis 
Brnon, do tiuj jam bone sciis pri kio mi parolas, kaj dum personaj interparoloj poste rememoradis pri siaj 
belaj travivaĵoj de siaj vizitoj en nia urbo kaj petis al mi transdoni siajn bondezirojn al la konatoj, kiujn ili 
tiam dum sia vizito per esperanto en Bmo trovis. Ĉio ĉi atestas, ke la peresperantaj kontaktoj inter la du 
urboj estas speciale bonaj. Ankaŭ mi mem tre dankemas al la esperanto-klubo de Stuttgart-ne nur pro la 
ebligo viziti ilian urbon kaj pro la afabla gastigado kiun ili al mi dum mia restado dediĉis, sed ankaŭ pro la 
malavara fmanca helpo, per kiu la klubo de Stuttgart helpis kovri miajn elspezojn rilatajn al tiu vizito.— 
Marek BLAHUŜ (daŭrigota) 

SERVA PLATFORMO 

Belgio 

Nia urbo "Ottignies-Louvain-la-Neuve" en Belgio estante ĝemelita kun la hungara urbo "Veszprem", 
membroj de nia juna Esperanto-klubo skribis al hungaraj UEA-delegitoj, kiuj loĝas en Veszprem. Tiel ni 
konatiĝis kun Eva Golden, kiu sukcesis restarigi Eo-klubon en Veszprem. Post kellcaj monatoj, en julio 
2005, tri membroj de nia klubo vojaĝis al Veszprem, kie ili estis tre amike akceptitaj dum 3 aŭ 4 tagoj. En 
julio 2006, 5 veszpremanoj vojaĝis al nia urbo kaj ni sukcesis organizi oficialan akcepton en la urbodomo. 
Ja nia urbestro estas membro de la verda partio kaj almenaŭ 4 skabenoj estas favoraj al Esperanto. Dum la 
oficiala akcepto ĉiuj ĉeestantoj (plimalpli 30 homoj) estis impresitaj de nia kapablo komuniki esperante 
kun niaj hungaraj geamikoj. Intertempe niaj geamikoj de Veszprem ankaŭ pruvlegis la Esperantan 
tradukon de gvidlibro pri nia urbo. Do provu trovi esperantoparolantojn en urboj ĝemelitaj kun via urbo. 
Vidu la blogon de nia klubo "Kvinfolio": http://esperantokvinfolio.skyblogs.be/ Yves Eeckhout 
< eeckhout.gailly@,skynet.be> 

Redaktoro: Wu Guojiang / komisiito de UEApri la Projekto “Gemelaj Urboj” 

Adreso: Fushun Shiyouyichang Yanjiusuo 
CN-113008 Fushun Liaoning Ĉinio 
Telefono/Fakso: +86-413-2650322 (fakso post la 5-a sonorilo) 

Retadreso: amikeco999@21cn.com ghemelurboj@yahoo.com.cn 









